[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Mae hi\u2019n Wythnos Elusennau Bach yr wythnos hon, wythnos i ddathlu gwaith rhagorol elusennau bach. Mae pandemig diweddar y coronafeirws wedi dangos pa mor hanfodol yw\u2019r gwaith hwn, fel y dangoswyd gan yr ymgyrch #NawrFwyNagErioed. Dyma myfyrdodau ein Prif Weithredwr Ruth Marks."}, {"text_idx": "#000008", "text": "Mae\u2019r sector gwirfoddol yn amrywio\u2019n fawr, o grwpiau cymunedol bach i gwmni\u0308au rhyngwladol elusennol, gyda\u2019r holl fudiadau nid yn unig yn chwarae rhan unigryw wrth wasanaethu eu defnyddwyr, ond hefyd yn unigryw o ran eu maint a\u2019u cyfraniadau. Mae CGGC yn gweithio i gefnogi\u2019r holl fudiadau amrywiol hyn er mwyn gwneud mwy o wahaniaeth gyda\u2019n gilydd."}, {"text_idx": "#000013", "text": "O\u2019i hadeilad newydd, Canolfan Gymunedol Dowlais, mae\u2019n cynnig mwy na 50 o ddosbarthiadau, gan gynnwys saethyddiaeth a dawnsio salsa er mwyn denu pobl i wneud pethau yn y gymuned. Mae hefyd yn cynnig stiwdio gerddoriaeth, campfa, caffi cymunedol a phrosiect garddio."}, {"text_idx": "#000014", "text": "Mae\u2019r Ymddiriedolaeth wedi llwyddo i addasu i achos y coronafeirws; mae 47 o wirfoddolwyr newydd wedi ymuno ac maen nhw wedi cludo 900 o becynnau addysg i bobl ifanc ledled y fwrdeistref, wedi darparu dros 3,500 o barseli bwyd am ddim ar gyfer teuluoedd ac wedi symud rhai o\u2019u gweithgareddau ar-lein \u2013 gan gynnwys celf, hanes a gwyddbwyll."}, {"text_idx": "#000019", "text": "Ac yn fwy diweddar, defnyddiodd y Ganolfan Entrepreneuriaeth Affricanaidd, elusen yn Abertawe, gyllid o Gronfa Argyfwng y Gwasanaethau Gwirfoddol i geisio lleihau ynysu, gorbryder a newyn. Gwnaeth y Ganolfan ddarparu gwasanaethau wedi\u2019u teilwra ar-lein a thros y ffo\u0302n, a darparu gweithgareddau casglu a chludo bwyd ar gyfer 200 o bobl, gan gynnwys mudwyr, ffoaduriaid a cheiswyr lloches sy\u2019n teimlo\u2019n ynysig."}, {"text_idx": "#000021", "text": "Mae cyllid Cynhwysiant Gweithredol wedi\u2019i ddyfarnu i lawer o elusennau bach er mwyn cynorthwyo pobl i gael gwaith. Mae\u2019r mudiadau llai hyn wedi\u2019u lleoli yn y gymuned ac yn gallu addasu, felly gallant ddarparu gwahanol fath o gymorth."}, {"text_idx": "#000023", "text": "Mae eu prosiect cyfredol a gyllidir gan Cynhwysiant Gweithredol yn cynnig cymorth ymarferol a strwythuredig i\u2019r rheini sy\u2019n ddi-waith, yn ogystal a\u0302 chefnogaeth un i un gan fentoriaid profiadol sy\u2019n annog cyfranogwyr i ennill sgiliau a magu hunanhyder ac yn eu helpu i chwilio am waith. Maen nhw hefyd yn cynnig cyfleoedd gwaith a gynorthwyir am gyfnod o 16 wythnos, gyda\u2019r nod terfynol o gael swyddi parhaol i\u2019w cyfranogwyr."}]